<p style="text-align: center;"><a href="http://www.thoughtforaction.org/wp-content/uploads/2013/02/anergia_neoi_350_1.jpeg"><img class="size-full wp-image-816 aligncenter" alt="Ανεργία 61.7%" src="http://www.thoughtforaction.org/wp-content/uploads/2013/02/anergia_neoi_350_1.jpeg" width="600" height="375" /></a></p>
Του Σωτήρη Νίκα

Στα 1.350.181 άτομα έφτασαν οι άνεργοι το Νοέμβριο του 2012, και ήταν κατά 323.808 περισσότεροι σε σχέση με το Νοέμβριο του 2011. Σύμφωνα με τα στοιχεία της ΕΛΣΤΑΤ, το ποσοστό ανεργίας έχει φτάσει στο 27%, καταγράφοντας νέα άνοδο, τόσο σε σχέση με το Νοέμβριο του 2011 (20,8%), όσο και σε σχέση με τον Οκτώβριο του 2012 (26,6%).

Στις γυναίκες, σχεδόν μία στις τρεις (31,1%) αναζητά αλλά δε βρίσκει εργασία, ενώ η ανεργία των νέων ηλικίας 15 έως 24 ετών ξεπέρασε πλέον και το 60%, καθώς το Νοέμβριο του 2012 ανήλθε στο 61,7%.

Στη χειρότερη κατάσταση βρίσκεται η περιφέρεια της Αττικής, καθώς το ποσοστό ανεργίας έφτασε στο 29%, και ήταν το υψηλότερο μεταξύ όλων των περιφερειών της χώρας. Αξίζει να σημειωθεί ότι το Νοέμβριο του 2011 το ποσοστό ανεργίας στην Αττική ήταν στο 21,7%.

<b><i>(πηγή: http://owl.li/hIZwe) </i></b>