<h2>Η κ. Παναρίτη επιβεβαιώνει ότι το 2ο μνημόνιο είναι στην ουσία μια υποθήκη, μια έγγραφη δέσμευση της Ελλάδας να αποπληρώσει τους δανειστές ΑΚΟΜΑ ΚΑΙ ΑΝ ΧΡΕΩΚΟΠΗΣΕΙ.</h2>
<iframe src="//www.youtube.com/embed/vHA4rIrQYpc" width="420" height="315" frameborder="0" allowfullscreen="allowfullscreen"></iframe>
<strong>Η Έλενα Παναρίτη ήταν το 2009 μία από τα πιο στενές συνεργάτιδες του πρώην πρωθυπουργού κ. Γιώργου Παπανδρέου.</strong>

Ο Παπανδρέου άλωστε την έχει φέρει από το εξωτερικό, την είχε τοποθετήσει στο ψηφοδέλτιο Επικρατείας και αποτελούσε και σύμβουλό του.
Κατά τη διάρκεια της διακυβέρνησης Παπανδρέου ψήφισε τα πάντα: Μνημόνια, Μεσοπρόθεσμα, που περιελάμβαναν δεκάδες αντιλαϊκά μέτρα.
Η ίδια ωστόσο φαίνεται πως είναι από τους λίγους που κατάλαβαν τελικά το λάθος τους… Έστω και κατόπιν εορτής. Πώς το κατάφερε αυτό; Πολύ απλά, διάβασε τι γράφει το Μνημόνιο.

Σε μια έκρηξή της τον Φεβρουάριο του 2012 στην επιτροπή Οικονομικών της Βουλή, η κ. Παναρίτη ζήτησε εξηγήσεις για μια σειρά από ζητήματα που αναφέρονταν στο Μνημόνιο και κυρίως για το γεγονός ότι έχει υπογραφεί σε Αγγλικό Δίκαιο.

<em><strong>«Δεν θα βγούμε από την κρίση αν συνεχίσουμε να παίρνουμε δημοσιονομικά μέτρα. Το δίλημμα είναι αν θα χρεοκοπήσουμε τώρα ή σε 3 μήνες;»</strong></em>, ρωτά η κ. Παναρίτη το προεδρείο το οποίο φυσικά αποφεύγει να απαντήσει.
Η κ. Παναρίτη επιβεβαιώνει ότι το 2ο μνημόνιο είναι στην ουσία μια υποθήκη, μια έγγραφη δέσμευση της Ελλάδας να αποπληρώσει τους δανειστές ΑΚΟΜΑ ΚΑΙ ΑΝ ΧΡΕΩΚΟΠΗΣΕΙ.
<em><strong>«Θέλουν γκαραντί τους πλούτους της πατρίδας, και θέλω έγγραφη διαβεβαίωση της κυβέρνησης της χώρας μου ότι δεν θα ξεπουληθούμε»</strong></em>, είχε πει τότε η πρώην στενή συνεργάτης του κ. Παπανδρέου.

ΠΗΓΗ: <a href="http://www.newsbomb.gr/politikh/news/story/517948/h-sygklonistiki-martyria-tis-panariti-gia-to-mnimonio" target="_blank"><strong>newsbomb.gr</strong></a>